**Opis predmetu zákazky**

s názvom

**„Veterinárne služby – mestský útulok“**

Predmetom zákazky je zabezpečenie poskytovania a  vykonávania veterinárnej starostlivosti, odborných veterinárnych činností a služieb nevyhnutných na zabezpečenie dobrého zdravotného stavu a pohody zvierat umiestnených v Mestskom útulku pre psov v Žiari nad Hronom v zmysle Zákona č. 39/2007 Z. z. o veterinárnej starostlivosti v znení neskorších predpisov a  Vyhlášky Ministerstva pôdohospodárstva a rozvoja vidieka Slovenskej republiky č. 283/2020 o podrobnostiach o ochrane spoločenských zvierat, požiadavkách na odchyt túlavých zvierat a požiadavkách na karanténne stanice a útulky pre zvieratá, vykonávanie odborného garanta a odbornej asistencie v oblasti imobilizácie a odchytu túlavých zvierat na území mesta Žiar nad Hronom a v časti Šášovské Podhradie.

**Veterinárnymi úkonmi sa rozumie:** **základné vyšetrenie** psa, očkovanie proti besnote, vystavenie očkovacieho preukazu, utratenie psa, čipovanie, vystavenie pasu psa, iná vakcinácia ako proti besnote, kastrácia psa a iné.

Poskytovateľ sa zaväzuje poskytovať veterinárne služby nepretržite, t.j. každý kalendárny deň, vrátane víkendov a sviatkov. V prípade neodkladných akútnych stavov počas dennej aj nočnej hodiny.

Ďalšie požiadavky:

* Poskytovateľ veterinárnej starostlivosti zabezpečí „veterinárnu pohotovosť“ a v prípade akútneho (zlého) stavu zvieraťa výjazd max. do 1 hodiny na miesto mestského útulku.
* Základné veterinárne úkony (napr. očkovanie, čipovanie,...) budú realizované poskytovateľom priamo na mieste útulku.
* Preprava zvierat z dôvodu napr. vyšetrenia, kastrácie, operácie bude zabezpečovaná podľa dohody s poskytovateľom veterinárnych služieb.

V rámci predloženia ponuky **prosíme o zaslanie základného cenníka veterinárnych úkonov (v sumách bez DPH),** ktorý bude slúžiť k vyhodnoteniu uchádzača**, vrátane nacenenia výjazdu** poskytovateľa veterinárnej starostlivosti.